ΓΡΑΠΤΗ ΕΡΩΤΗΣΗ E-2745/01

υποβολή: Jonas Sjstedt (GUE/NGL) προς το Συμβούλιο

(10 Οκτωβρίου 2001)

Θέμα: Τη Συμφωνία Αλιείας μεταξύ της Ευρωπαϊκής Ένωσης και της Νότιας Αφρικής.

Η Ευρωπαϊκή Ένωση έχει επί σειρά ετών προσπαθήσει να κατοχυρώσει συμφωνία αλιείας με τη Νότια Αφρική. Η απάντηση της Νότιας Αφρικής, την Άνοιξη του 2001, ήταν αρνητική. Γι' αυτό και σταμάτησαν οι σχετικές διαπραγματεύσεις.

Η απόφαση για το ελεύθερο εμπόριο άρχισε όμως να ισχύει από την 1η Ιανουαρίου 2000. Θα μπορούσε η άρνηση αυτή της Νότιας Αφρικής να έχει αρνητικές επιπτώσεις στη συμφωνία για το ελεύθερο εμπόριο μεταξύ Ευρωπαϊκής Ένωσης και Νότιας Αφρικής, οι διαπραγματεύσεις της οποίας κράτησαν τέσσερα χρόνια. Υπάρχει κάποιος συνδετικός κρίκος μεταξύ των δύο αυτών συμφωνιών· Η απαλλαγή τελών για τα Νοτιοαφρικανικά προϊόντα αλιείας είναι άμεσα συνδεδεμένη με τις διαπραγματεύσεις της συμφωνίας. Ένα άλλο θέμα, που επίσης δεν έχει ξεκαθαρίσει μεταξύ Ευρωπαϊκής Ένωσης και Νότιας Αφρικής, αφορά το κρασί και τα οινοπνευματώδη ποτά. Μέχρι και το Μάιο του 2001, τα μοναδικά κράτη-μέλη που επικύρωσαν τη συμφωνία περί ελεύθερου εμπορίου ήταν η Σουηδία και η Ολλανδία. Τα κράτη αυτά δεν έχουν κανένα ενδιαφέρον στην αλιεία ή στη βιομηχανία οινοπνευματωδών ποτών. Ταπόλοιπα κράτη μέλη προφανώς ακολουθούν την τακτική βλέποντας και κάνοντας. Μέχρι και το Μάιο του 2001 δενπήρχε κανένα κράτος που απειλούσε να μην αποδεχθεί τη συμφωνία ελεύθερου εμπορίου. Βεβαίως, οι χώρες που τηρούν αρνητική στάση έχουν και τους μεγαλύτερους αλιευτικούς στόλους.

Πώς χειρίζεται το Συμβούλιο των Υπουργών το θέμα της επικύρωσης της συμφωνίας περί ελεύθερου εμπορίου από τα κράτη-μέλη· Μπορεί η Επιτροπή να επιβεβαιώσει ότι το γεγονός ότι αρκετά κράτη μέλη δεν επικύρωσαν ακόμη τη συμφωνία περί ελεύθερου εμπορίου με την Νότια Αφρική, δεν συνδυάζεται με τις διαπραγματεύσεις για τη συμφωνία αλιείας·

Απάντηση

(12 Φεβρουαρίου 2002)

1. Οι διαπραγματεύσεις για τη σύναψη αλιευτικής συμφωνίας αναστάλθηκαν τον Μάρτιο του 2001 όταν η Νότια Αφρική, μαζί με τη συνεργασία σε ορισμένους τομείς που σχετίζονται με την αλιεία, αρνήθηκε να περιλάβει πρόσβαση των ευρωπαϊκών σκαφών στους αλιευτικούς πόρους της Νότιας Αφρικής. Η θέση αυτή θεωρήθηκε αντίθετη προς την κοινή συμφωνία η οποία είχε επιτευχθεί σε τεχνικής φύσεως συνάντηση που έγινε στο Κέιπ Τάουν τον Δεκέμβριο του 2000 και αντιβαίνει προς τους στόχους που απαριθμούνται στην εντολή που ενέκρινε το Συμβούλιο τον Σεπτέμβριο του 1995. Η Κοινότητα είναι έτοιμη να ξαναρχίσει τις διαπραγματεύσεις· αυτό θα απαιτούσε ωστόσο αμοιβαία συμφωνία για την πρόσβαση τους αλιευτικούς πόρους της αποκλειστικής οικονομικής ζώνης της Νότιας Αφρικής.

2. Η Συμφωνία Εμπορίου, Ανάπτυξης και Συνεργασίας (ΣΕΑΣ) με την Νότια Αφρική συνάφθηκε το 1999. Στο στάδιο αυτό, οι διαπραγματεύσεις για μία αλιευτική συμφωνία με τη Νότια Αφρική δεν πρέπει να θίξουν ούτε την προσωρινή εφαρμογή ούτε την πλήρη έναρξη της ισχύος της ΣΕΑΣ. Η απόφαση του Συμβουλίου 1999/753/ΕΚ της 29ης Ιουλίου 1999 θεσπίζει προσωρινή και μερική εφαρμογή της ΣΕΑΣ από την 1η Ιανουαρίου 2000, μέχρι την επικύρωση από τα συμβαλλόμενα μέρη της συμφωνίας. Επειδή πρόκειται για μικτή συμφωνία, απαιτεί επικύρωση από τα κράτη μέλη. Μέχρι τις 22 Οκτωβρίου 2001, μόνο η Δανία, οι Κάτω Χώρες και η Σουηδία έχουν επικυρώσει την ΣΕΑΣ.

3. Μετά τη δεύτερη συνεδρίαση του Συμβουλίου Συνεργασίας ΕΕ-Νότιας Αφρικής στις 26 Ιουνίου 2001, συνεδρίασε ομάδα ανώτατωνπαλλήλων στις 25 Ιουλίου 2001 για να μελετήσει τα εκκρεμή ζητήματα που αφορούν τους οίνους και τα οινοπνευματώδη στα πλαίσια των διαπραγματεύσεων της συμφωνίας για τους οίνους και τα οινοπνευματώδη. Στη συνεδρίαση αυτή οι εμπειρογνώμονες συμφώνησαν για ένα μνημόνιο συμφωνίας σχετικά με τα εκκρεμή ζητήματα, το οποίο θα αποτελέσει τη βάση για τη σύναψη της συμφωνίας για τους οίνους και τα οινοπνευματώδη.